Atklāts konkurss
“Sabiedriskā transporta pieturvietu nojumju iegāde Rīgas valstspilsētas pašvaldības vajadzībām”
ID Nr. CAIP 2024/16

4. Atbildes uz ieinteresētā piegādātāja jautājumiem
(08.05.2024.)


1.jautājums – Par Iepirkuma Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.3. punktu 

Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.3. punkts nosaka Nesošās konstrukcijas prasības.

Prasībā noteikts:
Aizsarg krāsojuma toņi – RAL 7022, RAL 7039, RAL 7010, RAL 9007, RAL 7013 vai ekvivalenti toņi pēc ražotāja toņu sistēmas (atsevišķi vai kombinēti). 
Lūdzam Pasūtītāju papildināt 4.3. punktu ar informāciju, cik krāsu toņi (RAL) var tikt kombinēti? 

Atbilde:
 Nojumēm vēlams izmantot vienu pamattoni, taču iespējams paredzēt arī divu toņu kombināciju.


2.jautājums – Par Iepirkuma Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.4. punktu 

Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.3. punkts nosaka Pamatu un enkurojuma prasības.

No esošās Tehniskās specifikācijas redakcijas Pretendentiem nav skaidrs, vai Pamati ir jāpiegādā Pretendentam, vai tos uzstādīs Pasūtītājs?

Ja pamati ir jāpiegādā un jāuzstāda Pretendentam, lūdzam Pasūtītāju 4.4. punktā definēt pamatu tehniskos parametrus un prasības piegādei:
Pamati jāpiegādā atsevišķi no nojumes konstrukcijas, vai kopā? 
Pamati jāpiegādā ar enkurojumu vai bez? 
Ja Pamati jāpiegādā ar enkurojumu, kādi ir nepieciešamie enkurojuma parametri?
Atbilde:
Pamatu izbūvi veiks Pasūtītājs. Pretendentam jānodrošina nojumes tehniskais risinājums ar ērtu nojumes stiprinājumu pie pamatnes. Pretendentam piedāvājumā jāiekļauj un jāiesniedz t.sk. piedāvātās Preces rasējumus mērogā M 1:25 vai M 1:50, ar skaidri nolasāmiem izmēriem dwg vai pdf failu formātā: arhitektūras rasējumi (plāni, pretskati, sānskati un virsskati) un būvkonstrukciju rasējumi (sienu nesošo konstrukciju plāni un griezumi, jumta konstrukciju plāni un griezumi, pamatu risinājuma plāni un griezumi, mezgls sienu nesošo konstrukciju stiprinājumam pamatā, jumta un sienu savienojuma mezgls, elektrokabeļu ievada mezgls, pēc nepieciešamības citi mezgli un detaļas (mezgliem un detaļām mērogs M 1:10 vai M 1:20). 

3.jautājums – Par Iepirkuma Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.3. un 4.4. punktu 

Lūdzam Pasūtītāju sniegt informāciju, kā tiek fiksēts termiņš nojumes piegādei, ja pamati, nesošā konstrukcija un stikli tiek piegādāti dalītās piegādēs, kas atbilst iepakojuma specifikai, veicamo darbu secībai un organizācijai?

Atbilde:
Preču piegādes nosacījumi detalizēti ir aprakstīti Nolikuma 9.pielikuma “Līguma Nr.___________(projekts)” 3.nodaļā. Preces piegādi, Piegādātājs telefoniski vai elektroniski saskaņo ar Pasūtītāja par Līguma izpildi atbildīgo personu ne vēlāk kā 2 (divas) darba dienas pirms attiecīgās Preču partijas piegādes. 
Piegādātājs nodod Preces Pasūtītājam kopā ar Preču piegādes dokumentu. Par piegādes laiku tiek uzskatīts laiks, kuru Pasūtītājs atzīmē Preču piegādes dokumentā, apstiprinot saņemto Preču daudzumu. Preču piegādes kopumu (konstrukcijas elementi, stikli utt.) jānodrošina Līgumā noteiktā termiņā.



4.jautājums – Par Iepirkuma Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.7. punktu 

Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.7. punkts nosaka Sienu prasības, tostarp sienu apdrukas un izmantojamā materiāla prasības.

Lūdzam Pasūtītāju papildināt 4.7. punktu ar informāciju:
Kāds ir plānotais drukas krāsu skaits un maksimālais laukums drošības un pilsētas vizuālās identitātes elementiem?
Vai uz metāla un koka plāksnes sienām jāparedz pilsētas vizuālās identitātes elementi?
Kādi ir obligātie perforēta metāla loksnes tehniskie parametri, biezums, krāsa, korozijas klase? 
Kādi ir obligātie mitrumizturīgās koka plāksnes tehniskie parametri, biezums, krāsa, klase? 
Vai mitrumizturīgās koka plāksnes tonim ir jāsakrīt ar soliņa toni?
Atbilde:
Drošības apdruka jāparedz vienkrāsaina. Maksimālais apdrukas laukums drošības un pilsētas vizuālās identitātes elementiem nav definēts, taču, nosakot apdrukas rakstu un tā izmērus, jāņem vērā dažādu lietotāju, tajā skaitā vājredzīgu cilvēku, vizuālās uztveres iespējas un drošība. Pretendentam jānodrošina iespēju apdruku veidot ar pilsētas vizuālās identitātes elementiem ornamentālu caurejošu horizontālu joslu atbilstoši Pasūtītāja nodrošinātam dizainam (Rīgas logotips vai atslēgu motīvs). Ar Rīgas vizuālo identitāti iespējams iepazīties šeit: https://www.liveriga.com/lv/par-mums/rigas-vizuala-identitate/rigas-stila-gramata
Uz metāla loksnēm un koksnes plātnēm ir iespējams paredzēt pilsētas vizuālās identitātes elementus, taču tā netiek izvirzīta kā obligāta prasība.
Attiecībā par obligātajiem perforētās metāla loksnes tehniskajiem parametriem - tiks veikti grozījumi Tehniskajā specifikācijā.
Attiecībā par obligātajiem mitrumizturīgās koksnes plātnes tehniskajiem parametriem - tiks veikti grozījumi Tehniskajā specifikācijā. 
Mitrumizturīgās koksnes plātnes tonis netiek definēts, taču vēlams to piedāvāt saskaņotu ar sola sēdvirsmas toni vai sedzoši krāsotu Tehniskās specifikācijas punktā 4.3. norādītajos toņos.


5.jautājums – Par Iepirkuma Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.8. punktu 

Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.8. punkts nosaka Jumta prasības.

Lūdzam Pasūtītāju papildināt 4.8. punktu ar informāciju, kas nepieciešama tehniskā un finanšu piedāvājuma sagatavošanai:
Kurš jumta materiāls Pretendentiem ir jāietver standarta komplektācijā?
Lūdzam apstiprināt, vai par līdzvērtīgu sendvičpaneļu jumtam ir uzskatāms gofrēta skārda u.c. metāla plākšņu jumts? Vai arī kompozīta plākšņu jumts?
Lūdzam precizēt zaļā jumta kvalitatīvos  un kvantitatīvos parametrus (detalizētu paraugu skatīt piezīmē ar apzīmējumu *)
Tehniskajā specifikācijā nav informācijas, kur pieļaujama fotoelementu paneļu akumulatoru un invertoru izvietošana. Lūdzam Pasūtītāju atbilstoši papildināt Nolikuma 3.pielikumu Tehnisko specifikāciju/ Tehnisko piedāvājumu.
Lūdzam apstiprināt, vai fotoelementu paneļu akumulatoru un invertoru drīkst likt zem soliņa, mainot soliņa dizainu, veidojot to par kasti, kuras soliņa virsma būs atvāžama sēdvirsma?

* Nozares standarts paredz, ka ekstensīvie, zaļie jumti tiek veidoti no dažādām laimiņu (Sedum) sugām. Jānodrošina ieaudzis laimiņu paklājs ar labu, attīstītu sakņu sistēmu kokosa šķiedras paklājā. Laimiņu sugas kvalitātes standarti nedrīkst atšķirties, ja tiek izmantotas laimiņu kasetes. Minimālais daudzums laimiņu paklājā ir vismaz seši dažāda veida laimiņi, tai skaitā dažādas šķirnes, kuras ir spējīgas izdzīvot Latvijas klimatiskajos apstākļos. Ieteicamais daudzums laimiņu paklājā ir astoņas līdz divpadsmit sugas, tai skaitā šķirnes. Laimiņu sugas augi ir īpaši piemēroti pilsētvides apstādījumiem, zaļā jumta risinājumiem, jo tie ir spējīgi izdzīvot pat visskarbākajos apstākļos un tiem piemīt higroskopiskas spējas. Ja laimiņiem trūkst mitrums, augi to uzņems no gaisa. Augiem jāaug uz minerālu bāzes veidotā substrāta slānī, kas paredzēts tieši zaļajiem jumtiem un kas ražots saskaņā ar FLL (Green Roof Guideline) vadlīnijām. Zaļā jumta sistēmas slāņiem, tai skaitā laimiņu kasetēm, ir jābūt veidotām saskaņā ar FLL (Green Roof Guideline) vadlīnijām un ANSI-SPRI. Izmantojot salikto risinājumu, konstrukcijai ir jāsatur ūdens drenāžas slānis ar minimālo augstumu 20 mm un minimālo ūdens buferspēju 5 litri/ m2.
Zaļā jumta uzstādīšanas brīdī, veģetācijas pārklājumam jāsasniedz vismaz 80 % no kopējās zaļā jumta platības.
Kopējie atbilstības rādītāji:
Laimiņu (Sedum) paklāja pārklājums 80% - 100 %
Sistēmas svars, kad sauss (kasetes) 7- 9 kg/ kasete
Sistēmas svars, kad sauss (saliktais risinājums) 25 - 40 kg/ m2
Sistēmas pilnais svars, kad piesātināts (kasetes) 9 - 16 kg/ kasete
Sistēmas pilnais svars, kad piesātināts (saliktais risinājums) 45 - 60/ m2
Ūdens buferspēja 27,5 L/ m2
Sistēmas kopējais biezums ar veģetāciju 7- 11 cm
Drenāžas ūdens buferspēja 5 – 12 litri/ m2
Ieteicamie laimiņu (Sedum) veidi augu paklājā: Sedum acre ‘Golden Carpet’, Sedum album ‘Coral Carpet’, Sedum ellacombianum, Sedum floriferum, Sedum hybridum ‘Czar’s gold’, Sedum kamtschaticum, Sedum montanum, Sedum reflexum ‘Blue spruce’, Sedum selskianum ‘Goldilocks’, Sedum sexangulare, Sedum spurium ‘Coccineum’, Sedum spurium ‘Summer glory’, Sedum spurium ‘Summer snow’.

Atbilde:
Standarta modelī jāiekļauj sendvičpaneļu (vai cita līdzvērtīga necaurredzama materiāla) jumts nojumes nesošajai konstrukcijai pieskaņotā gaišā tonī vai vismaz 8 mm biezas drošības (laminēta un rūdīta vai tikai laminēta) stikla loksnes.
Attiecībā par  gofrēta skārda u.c. metāla plākšņu vai kompozīta plākšņu jumta risinājumiem – tiks veikti grozījumi Tehniskajā specifikācijā. 
Attiecībā par zaļo jumtu – tiks veikti grozījumi Tehniskajā specifikācijā.
Fotoelementu paneļu akumulatoru un invertoru izvietošanai netiek izvirzītas īpašas prasības. To integrēšana nojumes dizainā Pretendentam ir jāveic, ievērojot citas tehniskās specifikācijas prasības. 
Fotoelementu paneļu akumulatoru un invertoru drīkst izvietot zem sola, ja tiek ievērotas citas tehniskās specifikācijas prasības un nodrošināta ērta un droša sola lietošana (paredzot pietiekami daudz vietas ergonomiskai kāju novietošanai).

6.jautājums – Par Iepirkuma Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.12. punktu 

Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.12. punkts nosaka Elektroniskā tablo stiprinājumu prasības.

4.12. punktā iekļautajā prasībā ir norādītas trīs iespējamās Elektroniskā tablo izvietošanas lokācijas:
Jānodrošina ar nojumes dizainu saskanīgs un konstrukcijā integrēts elektroniskā tablo stiprinājums/-i (standarta modelim stiprināts pie sānu sienas un/vai jumta, sašaurinātajam modelim pie aizmugures sienas un/vai jumta) pēc Pasūtītāja norādītajiem raksturlielumiem. 

Paskaidrojam, ka nojumes korpuss ir cinkota, gruntēta, krāsota metāla kontrukcija, un konstrukcijā nav paredzēts urbt caurumus nojumes uzstādīšanas vietā. Tā kā visiem izvadiem nojumes konstrukcijā jābūt ieprojektētiem, izurbtiem un atbilstoši apstrādātiem ražotāja rūpnīcā, Elektroniskā tablo uzstādīšana (iekārtu skaits un izvietojums) ir jāpasūta pirms nojumes izgatavošanas.

Lūdzam Pasūtītāju precizēt:
Vai ir definētas konkrētas Elektroniskā tablo stiprinājuma vietas noteikta tipa nojumēm, t.i. Tips 1, Tips 1 sašaurinātais, Tips 2, Tips 2 sašaurinātais? 
Vai Elektroniskais tablo tiek izvietots virs vai zem jumta, nojumes labajā vai kreisajā pusē? 
Vai Elektroniskais tablo tiek izvietots labajā vai kreisajā sānu sienā, kādā augstumā?
Vai Elektroniskais tablo tiek izvietots nojumes aizmugures sienas labajā vai kreisajā pusē, kādā augstumā?
Vai arī visos nojumju tipos Elektroniskā tablo stiprinājumi un pieslēgums jāparedz visos trijos punktos? 

Lūdzam Pasūtītāju izsniegt konkrētas Elektroniskā tablo izvietojuma koordinātes vai rasējuma paraugu ar iespējamo iekārtas novietojumu.

Vai Elektronisko tablo izvietojot pie sānu sienas, stikla panelis ir izgatavojams īsāks? 

Atbilde:
Prasības elektroniskā tablo izvietošanai ir noteiktas tehniskās specifikācijas 4.12. punktā. Pretendentam ir iespēja elektronisko tablo integrēt nojumes dizainā, ievērojot citas tehniskās specifikācijas prasības, — gan lietotājiem ērtu un drošu nojumes izmantošanu, gan 4.14.punktā noteiktās prasības attiecībā uz stiprinājumiem.

7.jautājums – Par Iepirkuma Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.13. punktu 

Nolikuma 3. pielikuma TEHNISKĀ SPECIFIKĀCIJA/ TEHNISKAIS PIEDĀVĀJUMS 4.13. punkts nosaka Papildus aprīkojuma prasības.

Lūdzam Pasūtītāju papildināt 4.13. punktu ar informāciju, kas Pretendentiem ir nepieciešama tehniskā un finanšu piedāvājuma sagatavošanai:
Iztrūkst informācija, kāda/kādas iekārtas, kurā lokācijā ir paredzētas un kāds pieslēgums ir jāparedz katrai iekārtai? Lūdzam Pasūtītāju sniegt konkrētu un precīzu informāciju, kādiem izvadiem, kādu Papildus aprīkojuma ierīču barošanai un kurās vietās ir jāparedz izvadi. Lūdzam Tehniskajā specifijācijā precizēt, vai šis paredzamais izvietojums ir attiecināms uz konkrēta viena tipa nojumēm, vai uz visām?
Tā kā Papildus aprīkojuma iekārtas ietekmē nojumes konstrukcijas slodžu sadalījumu, lūdzam Pasūtītājam sniegt informāciju par plānoto Papildus aprīkojuma iekārtu svaru, cik ir maksimālais gaisa kvalitātes rādītāju, trokšņa līmeņa mērītāju, USB uzlādes portu, pašvaldības policijas novērošanas kameru, GSM maršrutētāja, u.c. svars.
[bookmark: _Hlk165970042]Paskaidrojam, ka nojumes korpuss ir cinkota, gruntēta, krāsota metāla kontrukcija, un konstrukcijā nav paredzēts urbt caurumus nojumes uzstādīšanas vietā. Tā kā visiem izvadiem nojumes konstrukcijā jābūt ieprojektētiem, izurbtiem un atbilstoši apstrādātiem ražotāja rūpnīcā, papildu aprīkojuma uzstādīšana (aprīkojums un tā izvietojums) ir jāpasūta pirms nojumes izgatavošanas. Lai Pretendents var paredzēt, kāda tipa kabeļi jāizvelk nojumes konstrukcijā, lūdzam Pasūtītāju sniegt informāciju par plānoto iekārtu pieslēgumiem (veids – maiņstrāvas, vājstrāvas vai līdzstrāvas kabelis) un iekārtas/pieslēguma novietojumu nojumē.
Lūdzam apstiprināt, vai USB uzlādes portu paredzēts novietot pie soliņa, vai uz soliņa?

Atbilde:
Pasūtītājs neredz nepieciešamību precizēt tehnisko specifikāciju. Tehniskās specifikācijas 4.13. punktā ir noteikts, ka jāparedz vieta viedo risinājumu uzstādīšanai, citas prasības nav paredzētas.
Pasūtītājs prognozē, ka papildus aprīkojuma svars neietekmēs nojumes konstrukciju slodzi.
Noteicošās prasības viedo risinājumu izvietošanai ir noteiktas tehniskās specifikācijas 4.13. punktā. Pretendentam ir iespēja paredzēt vietas dažādiem viedajiem risinājumiem nojumes dizainā, ievērojot citas tehniskās specifikācijas prasības — gan uz lietotājiem ērtu un drošu nojumes izmantošanu, gan 4.14. punktā noteiktās prasības attiecībā uz stiprinājumiem.
Pasūtītājs nav izvirzījis precīzas prasības USB uzlādes porta novietošanai. Pretendentam ir iespēja to integrēt nojumes dizainā, ievērojot citas tehniskās specifikācijas prasības.

